Delfi (portāls)

"Delfi" ir viens no lielākajiem ziņu portāliem un viena no apmeklētākajām tīmekļa vietnēm Latvijā. Portāls piedāvā ziņas, analītiskus un subjektīvus materiālus, izklaidējošu un padomu žurnālistiku dažādās multimediālās platformās. Lai varētu lasīt portāla kvalitatīvāko saturu, ir jāiegādājas maksas abonements "Delfi Plus".

"Delfi" ir Baltijas valstīs lielākā interneta masu mediju uzņēmuma — “Ekspress Grupp” — sastāvdaļa.'Ekspress Grupp' pērk 'Delfi' grupu

 Vēsture 
Portāls "Delfi" strādā visās Baltijas valstīs. 

Latvijā "Delfi" darbību sāka , pārņemot interneta resursu www.online.ee, www.all.lv, www.riga.lv un www.navigators.lv iestrādes.Latvijā tiek atklāts jaunas paaudzes portāls — Delfi  atklāja otru "Delfi" portālu Latvijā — krievu valodā strādājošo rus.delfi.lv. 2001. gadā darbu sāka portāla sadaļa "Versijas", kur žurnālisti, analītiķi, amatpersonas un eksperti sniedz padziļinātu informāciju un viedokļus par aktualitātēm.Delfi Versijas kļūs daudzveidīgākas

Sākotnēji portāls piederēja informācijas tehnoloģiju kompānijai MicroLink, bet 2004. gadā uzņēmuma "Delfi" akcijas iegādājās Norvēģijas kompānija Findexa, savukārt 2007. gadā "Delfi" grupu par 54,05 miljoniem eiro iegādājās Igaunijas koncerns Express Grupp. Portālam kļūstot arvien daudzveidīgākam, 2008. gada novembrī atklāja video ziņu platformu — "Delfi.TV", kurā tiek atspoguļotas gan aktuālākās ziņas Latvijā un pasaulē, gan izklaidējoši un praktiski video padomi, gan aculiecinieku video un nozīmīgākās pašmāju notikumu tiešraides.Delfi.TV ir sācis savu darbu Šobrīd uzņēmums piedāvā ne tikai daudzpusīgu un operatīvu ziņu klāstu dažādās platformās, bet arī plaša spektra pakalpojumus, kā arī tematiskos interneta žurnālus par dažādām tēmām — ēdienu gatavošanu, veselību, ceļošanu u.c.

 Ziņas latviešu valodā 
Portāla "Delfi" redakcija ir lielākā latviski runājošā ziņu redakcija Latvijā, kas raksta par viņuprāt svarīgākajiem notikumiem sabiedrībā, valsts pārvaldē, pasaulē, sportā, kultūrā un citās jomās, kā arī rada oriģinālmateriālus par dažādām tēmām.Delfi redakcija Portāla latviešu valodas versijas sadaļas ir šādas: Ziņas, Bizness, Life, Sports, Kultūra, Auto, Tasty un Delfi TV.

 Interneta žurnāli 
Daudzi interneta lietotāji biežāk par ziņām lasa un padziļināti interesējas par kādu specifisku tēmu. Ieklausoties lasītāju vēlmēs, portāls "Delfi" ir radījis interneta žurnālus dažādām interesēm gan latviešu, gan krievu valodā. Tomēr portāla pārstrukturācijas rezultātā liela daļa no tiem pašlaik vairs neeksistē kā atsevišķas vietnes. Likvidēto žurnālu vidū ir Turismagids.lv, Viņa.lv, Cālis.lv, Mansdraugs.lv, Skats.lv, TavaMāja.lv, TavsDārzs.lv, Techlife.lv. Arī portāla krievu valodas versija kādreiz uzturēja vairākus interneta žurnālus — Woman.lv, Tchk.lv, Turgid.lv, Eda, Dom, Sad.

 Ziņas krievu valodā 
Portāla "Delfi" krievu valodas redakcija lielākā krieviski runājošā ziņu redakcija Latvijā. Līdztekus operatīvajām, jaunākajām ziņām tiek radīti oriģinālmateriāli par dažādām tēmām. 71% rus.delfi.lv lasītāju ir krievvalodīgie, kas ir augstākais rādītājs no visiem Latvijas ziņu portāliem krievu valodā.Delfi Group Ziņu sadaļas krievu valodā ir Новости (ziņas), Бизнес (bizness), Life, Тургид (tūrisma gids), Дом и сад (māja un dārzs) un Спорт (sports).

 Mobilā versija 
Portāla "Delfi" mobilā versija m.delfi.lv ir apmeklētākais interneta resurss starp mobilo ierīču lietotājiem un lasītākais Latvijas ziņu portāls mobilajā versijā, sasniedzot 58% no visiem mobilā interneta lietotājiem Latvijā. m.delfi.lv informē par aktuālākajiem un sabiedrībai būtiskākajiem notikumiem un procesiem politikā, valsts pārvaldē, sabiedrībā, ekonomikā, ārzemēs, sportā, kultūrā un citās jomās. Portāla ziņas ir pieejamas gan mobilajā versijā m.delfi.lv, gan arī mobilajā lietotnē, kura pieejama Android, Apple un Windows operētājsistēmas lietotājiem.Jaunais m.delfi.lv

 Rakstu komentēšana 
1999. gadā portāls ieviesa iespēju tā lietotājiem atsevišķā sadaļā ievietot komentārus pie katra raksta. Gadījumos, ja raksta tematika ir traģiska vai potenciāli naidu kurinoša, redakcija patur tiesības noņemt komentēšanas iespēju. Komentārus portālā uzrauga komentāru moderatori, kas ir atbildīgi par neētisku, naidu kurinošu un reklāmu saturošu komentāru dzēšanu.Par komentāriem portālā Delfi

Ir bijuši vairāki gadījumi, kad komentāru autoriem ir nācies par saviem vārdiem atbildēt atbilstošās iestādēs. Šajā sakarā var minēt piemērus par kādu jaunieti, kas bija solījis spridzināt Rīgā notiekošo Eirovīzijas dziesmu konkursu un sievieti, pret kuru par leģionārus un Latviju aizskaroša komentāra rakstīšanu uzsāka krimināllietu. No 2013. gada portālu pie visiem rakstiem kā pamata iespēju piedāvā lietot tikai reģistrētu lasītāju komentārus.Revolucionārs solis interneta vides sakārtošanā — "Delfi" piedāvā iespēju lietot tikai reģistrētu lasītāju komentārus

 Atbalsts 
No 2018. gada portāls "Delfi" ir Latvijas Universitātes fonda bronzas mecenāts.

Atbalsts tiek piešķirts LU Sociālo zinātņu fakultātes Komunikācijas zinātņu studentiem un citiem komunikācijas un žurnālistikas zinātnes studentiem visās Latvijas augstskolās.

2018. gadā tika piešķirtas pirmās stipendijas 10000 EUR apmērā.

Portāls "Delfi" ir sociālās stipendijas "Ceļamaize 2009" interneta partneris un atbalstītājs.

 Atsauces 

Kategorija:Ziņu vietnes
Kategorija:MicroLink